སློབ་མའི་བསམ་གཞིག་གི་ནུས་པ་འཕེལ་བར་འགྱུར་ལ།གནད་དོན་རྙེད་རྟོགས་དང་གནད་དོན་ཐག་གཅོད་བྱེད་པའི་ནུས་པ་གོང་དུ་འཕེལ་ནས།སློབ་མར་སྐད་ཡིག་སློབ་སྦྱོང་བྱེད་པའི་བརྩོན་སེམས་ཤིག་ཆགས་ཐུབ་པ་མ་ཟད།རང་འགུལ་ངང་སློབ་སྦྱོང་བྱེད་པའི་གོམས་གཤིས་ཤིག་ཀྱང་འཇགས་ཐུབ།སློབ་ཁྲིད་ཀྱི་སྣེ་སྟོན་ལེགས་པོ་ཞིག་གིས་སློབ་མའི་སློབ་ཚན་དེ་སྦྱོང་འདོད་ཀྱི་སྤྲོ་སྣང་འཕེལ་ཐུབ་ཅིང་།སློབ་མའི་རང་འགུལ་རང་བཞིན་དང་།གསར་གཏོད་ཀྱི་རང་བཞིན་ཡང་སྐྱེད་སྲིང་ཐུབ་པས།སློབ་མའི་ལུས་སེམས་གཉིས་ཀ་སློབ་ཚན་ཐོག་འཁོར་ཐུབ་པར་ཕན་ནུས་ཆེན་པོ་ཐོན་ངེས་ཡིན།དེར་མ་ཟད་སློབ་ཁྲིད་སྣེ་སྟོན་གྱིས་སློབ་མར་སློབ་ཚན་གསར་པ་སློབ་སྦྱོང་བྱེད་པའི་བསམ་བློའི་གྲ་སྒྲིག་ཅིག་ཡོང་ཐུབ་པ་མ་ཟད།སློབ་ཚན་གང་དེའི་དམིགས་ཡུལ་གསལ་པོར་རྟོགས་ཐུབ་པ་དང་།ནང་དོན་གསར་པ་སློབ་པར་རྨང་གཞི་བཏིངས་ནས་སློབ་ཚན་གང་དེ་སྦྱོང་འདོད་ཀྱི་སྤྲོ་སྣང་འཕེལ་སྲིད་པར་ངེས།